Diari Oficial de la Generalitat Valenciana


Sumari del DOGV 2717, del 27-03-1996 (1996/900541)

RESOLUCIó de 24 de gener de 1996, de la Direcció General d'Interior i del Servei d'Emergències, sobre delegació de competències.
--------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/01/24/(1)/dof/vci/html**

### Dades del document

Número de DOGV
:   2717

Data del DOGV
:   27-03-1996

Secció del DOGV
:   I. DISPOSICIONS GENERALS

Número del document
:   1996/900541


Data del document
:   24-01-1996

Organisme emissor


Tipus de document
:   Resolució

Descriptors 

:   * Conselleria Administració Pública
    * competència administrativa
    * delegació de poders

RESOLUCIó de 24 de gener de 1996, de la Direcció General d'Interior i del Servei d'Emergències, sobre delegació de competències. [96/2782]  
La Llei 2/1991, de 18 de febrer, d'Espectacles, Establiments Públics i Activitats Recreatives, estableix la competència de la Generalitat Valenciana per a fixar a la totalitat dels locals o establiments objecte d'aquesta llei, les condicions de la llicència que siguen legalment exigibles, en garantia del compliment de la normativa vigent, per tal de protegir la seguretat de persones i béns, i també l'autorització per a realitzar determinats espectacles i activitat recreatives.  
El Decret 210/1995, de 24 de juliol, del Govern Valencià, pel qual s'aprova el Reglament Orgànic i Funcional de la Conselleria d'Administració Pública, atribueix a aquesta Direcció General les competències, entre d'altres, en matèria d'espectacles, establiments públics i activitats recreatives. També estableix que les direccions territorials són l'expressió a nivell orgànic del principi de desconcentració que regeix l'activitat administrativa de la Conselleria.  
Tenint en compte les circumstàncies de caràcter territorial que hi ha, és convenient fer la delegació de les competències que té aquesta Direcció General en matèria de resolucions de condicions a les llicències de locals i establiments públics i l'autorització dels espectacles i activitats recreatives que siguen competència d'aquest centre directiu, per tal d'aconseguir una major eficàcia i celeritat en aquestes accions administratives.  
Per tot això, d'acord amb allò disposat en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també l'article 68 de la Llei 5/1983, de 30 de desembre, del Govern Valencià, resolc:  
Article 1  
Delegar les direccions territorials de la Conselleria d'Administració Pública per a les resolucions de condicions a la llicència de locals regulades en l'article 5 de la Llei 2/1991, d'Espectacles, Establiments Públics i Activitats Recreatives, i les autoritzacions d'aquestes activitats i espectacles previstos en l'article 12 d'aquesta llei, que corresponen a l'administració de la Generalitat Valenciana.  
Article 2  
Les atribucions objecte d'aquesta delegació podran ser avocades, d'acord amb allò disposat en l'article 14 de la Llei 30/1992, de Règim Jurídic de les Administracions Públiques i del Procediment Administratiu Comú.  
DISPOSICIó FINAL  
Aquesta resolució entrarà en vigor a l'endemà de la seua publicació en el Diari Oficial de la Generalitat Valenciana.  
València, 24 de gener de 1996.- El director general: José López Garrido.


Còpia Permalink ELI